Cristina Dinu și Miriam Bulgaru au ajuns în turul doi al calificărilor de la Roland Garros 2024, în timp ce Irina Bara a pierdut și a ratat prezența pe tabloul principal al Grand Slamului de la Paris.
Cristina Dinu (229 WTA) a avut nevoie de o oră pentru a trece de argentinianca Paula Ormaechea (929 WTA), scor 6-2, 6-0.
Dinu va juca în runda următoare cu învingătoarea meciului dintre Mai Hontama (114 WTA / favorită 13 în calificări) și Carol Zhao (228 WTA).
Într-un alt meci disputat marți, Miriam Bulgaru (204 WTA) a învins-o în trei seturi pe Aliona Falei (175 WTA), scor 6-4, 5-6, 7-6(3). Partida a durat trei ore și 20 de minute.
Bulgaru va avea parte de o misiune dificilă în turul următor: o va întâlni pe Katye Volynets (109 WTA, cap de serie 8), care în acest an a învins jucătoare precum Mirra Andreeva și Ons Jabeur.
Tot marți, Irina Bara (215 WTA) a fost învinsă de slovena Dalila Jakupovic (227 WTA), scor 4-6, 6-3, 6-4, după două ore și 20 de minute de joc.
De știut:
- În turul doi al calificărilor va juca și Gabriela Ruse, în timp ce Laura Ioana Paar, Andreea Mitu și Anca Todoni au părăsit calificările.
- România are patru jucătoare acceptate direct pe tabloul principal de la Roland Garros 2024: Sorana Cîrstea (favorită 29), Ana Bogdan, Jaqueline Cristian și Irina Begu.
Grand Slamul de la Roland Garros va avea loc în perioada 26 mai - 9 iunie. Campionii en-titre de la Paris sunt Iga Swiatek și Novak Djokovic.